Bernt Julius Muus

Bernt Julius Muus (1832–1900) var sogneprest blant norske innvandrere i USA, nærmere bestemt i Holden i Minnesota, fra 1859. I 1874 grunnla han St. Olaf College i Northfield i Minnesota.

 Familiebakgrunn 
Han var dattersønn av presten Jens Rynning og søstersønn av utvandringspioneren Ole Rynning.

 Presteordinasjon, giftermål og utvandring til USA 
I 1859 ble han ordinert til prest, giftet seg Oline Pind fra Fet og utvandret til USA. Her begynte han som prest i Holden menighet i Goodhue County i Minnesota. Han var prest her hele sitt yrkesaktive liv.

 Etableringen av St. Olaf College 
I 1874 grunnla han St. Olaf College i Northfield.Shaw, Joseph M. Bernt Julius Muus : founder of St. Olaf College. Northfield, MN: Norwegian-American Historical Association , 1999. ISBN 0-87732-088-8Tømmerås, Bodvar. «Kjente snåsninger i utvandrerhistorien. Ole Rynning og Bernt Julius Muus» I: Kumur, årsskrift for Snåsa historielag 1997 

 Omdømme 
Bernt Muus var distriktspresident i Den norske synode i perioden 1876–1883.

Hans mange ubestridte bragder førte ikke til at hans omdømme bare var strålende. Han har blitt karakterisert som «en fascinerende, kapabel men feilbar leder» (fascinating, capable, but flawed leader). Under predestinasjonskontroversen (naadevalgsstriden), der Den norske synode opplevde en indre splid i spørsmål vedrørende predestinasjon og omvendelse, støttet pastor Muus The Anti-Missourian Brotherhoods standpunkter. Muus' stahet og kompromissløse natur førte til slutt til at han ble ekskludert fra sin kirke i 1898 for ikke å ville justere sine læreavvik.

 Saksøkt av sin kone 
I USA huskes han best for søksmålet som hans kone, Oline Muus, reiste for å få ham til å betale ut farsarven hennes; hun hevdet blant annet at han gjennom en årrekke hadde opptrådt «hjerteløst» mot både henne selv og deres felles barn. I stor grad nådde hun frem med sitt skilsmissesøksmål. Endelig dom falt i Minnesotas høyesterett 20. januar 1883. Johnson, Frederick L.: "Muus v. Muus". MNopedia. Minnesota Historical Society. Lest 26. mars 2014. En pastorfrue som saksøkte sin høyt respekterte mann vakte stor oppmerksomhet i Amerika, og da ikke bare i den lokale presse. Den norske historikeren og sakprosaforfatteren Bodil Stenseth ga i 2019 ut en bok om Oline Muus, søksmålet hun tok ut mot sin ektemann, og omstendighetene rundt. Boken har tittelen Fru Muus' klage : Ekteskapsskandalen som rystet det norske Amerika.

 Slutten på livet 
Bernt Julius Muus døde i 1900 under et opphold hos sin datter i Trondheim. Der ble han gravlagt på Domkirkegården.

 Referanser 

Kategori:Norske lutherske prester
Kategori:Norske lutherske prester (Norwegian Synod, USA)
Kategori:Personer fra USA født i Norge
Kategori:Personer fra Snåsa kommune
Kategori:Fødsler i 1832
Kategori:Dødsfall i 1900